આ દિવસો દરમિયાન શહેરમાં પાણીની બૂમરાણ મચી છે. જોકે હવે 55 દિવસથી ચાલતી પાણીની સમસ્યાનો ઉકેલ આવી શકશે.10 ફેબ્રુઆરીથી કાકરાપાર કેનાલમાં પાણી પુન: વહેવાનું શરૂ થઇ ગયું છે. જે નવસારીનાં દુધિયાતળાવમાં 11મીની રાત્રિથી આવવા માંડ્યું છે. નહેરનું પાણી પુન: પાલિકાને મળતાં આગામી દિવસોમાં નવસારી શહેરની પાણીની સમસ્યા ઉકેલવાની આશા બંધાઇ છે. જોકે હજુ સુધી નગરપાલિકા એક સમય જ પાણી આપવાનું ચાલું રાખ્યું છે. તળાવમાં વધુ પાણી આવ્યા બાદ શહેરીજનોને બે ટાઇમ આપવાની વિચારણા ચાલી રહ્યાંનું પાલિકા સૂત્રે જણાવે છે.